কাশ্মীর আবহে, পাকিস্তানে নিরাপত্তা বাহিনীর গুলিতে নিহত ১৭ জন জঙ্গি

ওয়েবডেস্ক: জম্মু-কাশ্মীর (Jammu Kashmir) আবহে ভারতের হুঙ্কারের মাঝেই এবার উত্তপ্ত পাকিস্তান (Pakistan)। পাকিস্তান-আফগানিস্তান সীমান্ত (Pakistan-Afghanistan Border) দিয়ে অনুপ্রবেশের চেষ্টা চাল্লাচ্ছে জঙ্গিরা (Militant)। সন্ত্রাসী হানা রুখতে পাকিস্তানে শুরু হয়েছে জঙ্গি দমন অভিযান।

পাকিস্তানের নিরাপত্তীর বাহিনীর গুলিতে নিহত ১৭ জন জঙ্গি। এই জঙ্গিরা সকলেই নিষিদ্ধ জঙ্গি সংগঠন তেহরিক-ই-তালেবানের (militant organization Tehrik-e-Taliban) সদস্য ছিল বলে খবর। সোমবার পাকিস্তান-আফগানিস্তান সীমান্তে এই অভিযান চালায় নিরাপত্তাবাহিনী। এই নিয়ে গত তিনদিনে বাহিনীর জন্য নিহত জঙ্গির সংখ্যা দাঁড়াল ৭১।

পাকিস্তান সেনা ইন্টার সার্ভিস পাবলিক রিলেশন (আইএসপিআর) (ISPR) এক বিবৃতিতে জানিয়েছে, অশান্ত খাইবার পাখতুনখোয়া প্রদেশের উত্তর ওয়াজিরিস্তান জেলায় এই অভিযান চালায় বাহিনী, সেই অভিযানেই ১৭ জন নিকেশ হয়েছে।

আরও পড়ুন: চীনকে স্পষ্ট বার্তা, সন্ত্রাস দমনে ভারতের পাশেই থাকছে আমেরিকা

সেনাবাহিনীর মিডিয়া শাখা জানিয়েছে, দেহের পাশ থেকে অস্ত্রশস্ত্র, কার্তুজ ও বিস্ফোরক উদ্ধার হয়েছে। গত দুই দিনে, আফগানিস্তান থেকে খাইবার পাখতুনখোয়ায় অনুপ্রবেশের চেষ্টা করার সময় নিষিদ্ধ টিটিপির ৫৪ জন সন্ত্রাসী নিহত হয়েছে। আইএসপিআর যে দেশের নিরাপত্তা বাহিনী সন্ত্রাসবাদের প্রতিটি প্রচেষ্টা ব্যর্থ করতে বদ্ধপরিকর। সন্ত্রাস চালিয়ে দেশের শান্তি, স্থিতিশীলতা এবং উন্নয়নকে নষ্ট করতে তারা দেবে না।

প্রসঙ্গত, আফগানিস্তানের সঙ্গে পাকিস্তানের প্রায় আড়াই হাজার কিলোমিটার দীর্ঘ সীমান্ত রয়েছে। সীমান্তের একটা বড় অংশ উন্মুক্ত। ফলে সেখান দিয়ে প্রায়শই জঙ্গি প্রবেশের চেষ্টা চালায়। ফলে নিরাপত্তা বাহিনীর সঙ্গে সংঘর্ষ ঘটে। চলতি মাসের শুরুর দিকে উত্তর ওয়াজিরিস্তান জেলার সীমান্ত দিয়ে পাকিস্তানে অনুপ্রবেশের সময় ৮ জঙ্গিকে গুলি করে হত্যা করে দেশের সীমান্তরক্ষী বাহিনী।